b'\n_START_ARTICLE_\nMarius Peterson\n_START_PARAGRAPH_\nMarius Peterson (s\xc3\xbcndinud 20. detsembril 1973) on eesti n\xc3\xa4itleja, muusik, t\xc3\xb5lkija ja kujundaja._NEWLINE_Ta tegutseb Theatrumis n\xc3\xa4itleja ja lavastajana ning Klassikaraadios "Klassikahommiku" ja "P\xc3\xa4evaklassika" saatejuhina._NEWLINE_Ta on mitu hooaega lauljana Belgia ja Poola vanamuusika ansamblites kaasa l\xc3\xb6\xc3\xb6nud._NEWLINE_Temalt on ilmunud 2008. aastal Ilos "Eesti-poola vestmik"._NEWLINE_Ta on poola keelest t\xc3\xb5lkinud Piotr Socha ja Wojciech Grajkowski raamatu "Mesilased", mis v\xc3\xb5itis 2017. aastal Paabeli Torni parima t\xc3\xb5lgitud pildiraamatu auhinna.\n_START_SECTION_\nIsiklikku\n_START_PARAGRAPH_\nTa on Mare ja Lembit Petersoni poeg.'